KZN-vloede: 'Selfverryking sal nie geduld word nie' | Maroela Media
KZN-vloede: 'Selfverryking sal nie geduld word nie'
Pres. Cyril Ramaphosa (Foto: Presidensie/Twitter)
Pres. Cyril Ramaphosa het 'n sterk waarskuwing uitgestuur aan staatsdepartemente en ondernemings wat goedere en dienste lewer, dat Suid-Afrika nie selfverryking sal duld ten koste van diegene wat hulp benodig ná katastrofiese oorstromings in sommige dele van die land nie.
Die president het Dinsdag 'n gesamentlike sitting van die Nasionale Vergadering en die Nasionale Raad van Provinsies toegespreek.
Dit volg ná bewerings dat staatsfondse vir hulpbronne om inwoners in KwaZulu-Natal, die Oos-Kaap en die Noord-Kaap te help vermors of verkeerd aangewend sal word.
"Ons moet seker maak dat al die fondse wat gebruik word om op die ramp te reageer, doeltreffend aangewend sal word," het die president gesê. "Dit is 'n skande dat die brandpunt in die openbare debat gefokus het op vrese dat die hulpbronne vermors of verkeerd aangewend sal word. Dit wys ons hoe keelvol die mense van Suid-Afrika is vir korrupsie."
Ramaphosa sê dit is 'n sterk waarskuwing die regering en ondernemings wat dienste en goedere lewer dat Suid-Afrikaners nie selfverryking sal duld ten koste van diegene wat reeds so baie verloor het nie."
Minstens 435 mense is dood tydens oorstromings in KwaZulu-Natal – insluitend 58 leerders en een onderwyser. Sowat 54 mense word nog vermis en meer as 5 700 huise is verwoes.
In die Oos-Kaap is minstens twee mense dood tydens oorstromings. Drie mense is beseer en sowat 1 000 mense is geraak deur die verwoesting van hul huise en ander verliese wat hulle gely het.
Die president sê verskeie maatreëls word toegepas om oorsig en aanspreeklikheid te versterk.
"Die ouditeur-generaal sal saam met die nasionale tesourie werk om intydse oudits te doen oor die rampverligtingsfonds. Dit sal onafhanklike versekering bied of die staatsgeld behoorlik aangewend is."
Hy sê die oudits het ten doel om seker te maak dat daar dadelik opgetree word teen moontlike bedrog en vermorsing.
"Hulle sal rekenkundige beamptes die mag gee om vinnig te reageer op enige swakhede in beheer en om verdere verliese te voorkom. Dit sal ook onmiddellike oorsig en gevolgebestuur verseker."
Die president sê die nasionale tesourie versterk ook verslagdoeningsvereistes wat betref rampverligtingsfondse.
"Die besonderhede van alle rampverwante aanskaffing deur staatsinstansies sal op die tesourie se webwerf gepubliseer word sodat die publiek ook die transaksie kan monitor."
Swaarder strawwe gevra vir dié wat nie kinders vasgordel
Borgtog vir admin-klerk
Petrol, diesel of hibried?
Ag Mnr R, dit gebeur reeds op groot skaal. Jy en die enkeles wat jou steun het absoluut geen mag in Kwa-Zulu Natal nie. Jy draal net rond soos 'n ou gekastreerde, onthoringde bul en stoot net kafbale rond. Oorhandig die regering aan die wat 'n politieke wil het om te regeer.
Dit is onmoontlik on korupsie te keer want dit is een van die kwalifikasies wat een moet hê in deel te wees van die ANC SE leierskap. Defnitief van die vrae in die aansoek is :
"Do you know how to bride or accept bribes.
Are you able to convince people not to belief their lying eyes?
Can you take money home without anyone knowing?"
Ons almal weet dit gaan gebeur ….watch this space …..
En so sing die popgroep, Manfred Mann …" Ha-ha said the clown…."
NIE geduld word nie? Die ANC het baie geduld met kriminele. Veral in hulle eie geledere. Hulle het 'n dekades-lange rekord daarvan. Wat my nog steeds verbaas is dat dit geen invloed by die stembus het nie.